Legal Document

Category: 6

Text:
134. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 506/37 της 13 Ιαν./3 Μαρτ. 2009 (ΦΕΚ Β΄369) Κανονισμός για τον καθορισμό όρων και προϋποθέσεων παροχής πρόσβασης και διασύνδεσης, κατ’  εφαρμογή των άρθρων 41, παρ. 3 και 42, παρ. 3 του ν. 3431/2006. Έχοντας υπόψη: α) το ν. 3431/2006 «Περί ηλεκτρονικών επικοινωνιών και άλλες διατάξεις», ιδίως τα άρθρα 12 περίπτ. κζ΄ και μα΄, 17, 18, 41 και 42 αυτού, (ΦΕΚ 13/Α΄/3.2.2006), β) την Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (Οδηγία για την πρόσβαση), (EE L 108/7, 24.4.2002), ιδίως τα άρθρα 2, 3, 4 και 5, καθώς και τα σημεία 5, 6 και 9 του προοιμίου αυτής, 22.ΔΑ.α.134 Οργάνωση και Λειτουργία των Τηλεπικοινωνιών - Ε.Ε.Τ.Τ. γ) την Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με την αδειοδότηση δικτύων και των υπηρεσιών ηλεκτρονικών επικοινωνιών (Οδηγία για την αδειοδότηση), δ) την Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (Οδηγία Πλαίσιο), (EE L 108/33, 24.4.2002), όπως ισχύει τροποποιηθείσα με τον υπ’ αριθ. 717/2007 Κανονισμό του Ευρωπαϊκού Κοινοβουλίου και του Συμβουλίου της 27ης Ιουνίου 2007 για την περιαγωγή σε δημόσια δίκτυα κινητής τηλεφωνίας εντός της Κοινότητας και για την τροποποίηση της οδηγίας 2002/21/ΕΚ, (EE L 171/32, 29.06.2007), ιδίως το άρθρο 8 αυτής, ε) την απόφαση της ΕΕΤΤ ΑΠ. 390/3/13.6.2006, «Κανονισμός Γενικών Αδειών» (ΦΕΚ 748/Β/21-62006), ιδίως το άρθρο 2.1.6 του Παραρτήματος Β, όπως εκάστοτε ισχύει, στ) την απόφαση της ΕΕΤΤ ΑΠ. 375/10/14.2.2006, «Κανονισμός Διαδικασίας Δημόσιας Διαβούλευσης» (ΦΕΚ 314/Β΄/16.3.2006), ζ) την Απόφαση της ΕΕΤΤ ΑΠ. 491/29/25.7.2008 «Έγκριση και υποβολή σε δημόσια διαβούλευση σχεδίου «Κανονισμού Πρόσβασης και Διασύνδεσης», κατ’ εφαρμογή των άρθρων 41 παρ. 3 και 42 παρ. 3 του ν. 3431/2006», καθώς και τις απαντήσεις των ενδιαφερόμενων φορέων στην ως άνω δημόσια διαβούλευση που διεξήγαγε η ΕΕΤΤ κατά το διάστημα από 30 Ιουλίου έως 19 Σεπτεμβρίου 2008, όπως δημοσιεύθηκαν στην ιστοσελίδα της ΕΕΤΤ, η) το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζει: Α. Εκδίδει Κανονισμό για τον καθορισμό όρων και προϋποθέσεων παροχής πρόσβασης και διασύνδεσης, κατ΄ εφαρμογή των άρθρων 41, παρ. 3 και 42, παρ. 3 του ν. 3431/2006, ο οποίος έχει ως ακολούθως: Άρθρο 9 Περιεχόμενο Συμφωνιών Διασύνδεσης 1. Το περιεχόμενο συμφωνιών διασύνδεσης αποτελεί αντικείμενο ελεύθερης διαπραγμάτευσης ανάμεσα στους ενδιαφερόμενους παρόχους, με την επιφύλαξη των υποχρεώσεων, που απορρέουν από την ισχύουσα νομοθεσία και τις κανονιστικές αποφάσεις της ΕΕΤΤ. 2. Η συμφωνία διασύνδεσης περιλαμβάνει τουλάχιστον τα ακόλουθα θέματα: (α) την περιγραφή των υπηρεσιών διασύνδεσης που θα παρέχονται, (β) τους όρους πληρωμής, συμπεριλαμβανομένων των διαδικασιών χρέωσης, (γ) τις θέσεις των σημείων διασύνδεσης, (δ) τον ορισμό των τελών διασύνδεσης εφάπαξ ή/και περιοδικών, (ε) τους όρους και τις προϋποθέσεις καταγγελίας της συμφωνίας καθώς και τους όρους λύσης/λήξης αυτής, (στ) τα τεχνικά πρότυπα διασύνδεσης, (ζ) τις δοκιμές διαλειτουργικότητας, (η) τα δικαιώματα πνευματικής και βιομηχανικής ιδιοκτησίας, (θ) τον ορισμό και τον περιορισμό της ευθύνης και των υποχρεώσεων αποζημίωσης, (ι) τη διαδικασία επίλυσης διαφορών μεταξύ των συμβαλλομένων, (ια) τη διάρκεια της συμφωνίας διασύνδεσης, (ιβ) τη διαδικασία στην περίπτωση προτεινόμενων αλλαγών στο δίκτυο ή στις προσφερόμενες υπηρεσίες ενός των συμβαλλομένων, (ιγ) τη διαχείριση κινήσεως και δικτύου, (ιδ) τη διατήρηση και ποιότητα των υπηρεσιών διασύνδεσης και τη μέθοδο ελέγχου ποιότητας, (ιε) την εμπιστευτικότητα τμημάτων της συμφωνίας διασύνδεσης, (ιστ) την Αριθμοδότηση και σηματοδοσία, (ιη) τη συνεργασία και συντήρηση (βλάβες στα δίκτυα συμβαλλομένων μερών και διαθεσιμότητα δικτύου). 3. Με την επιφύλαξη επιβαλλόμενων κανονιστικών υποχρεώσεων για παρόχους με σημαντική ισχύ στις αγορές που σχετίζονται με την πρόσβαση ή/και  τη διασύνδεση (ενδεικτικά αναφέρονται οι υποχρεώσεις διαφάνειας και μη διακριτικής μεταχείρισης), η διαπραγμάτευση ενός ή περισσοτέρων από τα θέματα που ορίζονται στα σημεία (στ) έως (ιη) της παραγράφου 2 δεν είναι υποχρεωτική, εφόσον συντρέχει μία από τις εξής προϋποθέσεις: (α) οι διαπραγματευόμενοι πάροχοι συμφωνούν ρητά ότι τα εν λόγω θέματα δεν είναι αναγκαίο να περιληφθούν στην υπό διαπραγμάτευση συμφωνία διασύνδεσης και (β) η διαπραγμάτευση των εν λόγω θεμάτων στη συγκεκριμένη συμφωνία- διασύνδεσης είναι εκ των πραγμάτων προφανώς περιττή ή άνευ αντικειμένου. 4. Σε κάθε περίπτωση οι συμφωνίες διασύνδεσης και πρόσβασης πρέπει να είναι συμβατές με το δίκαιο του ανταγωνισμού και ιδιαίτερα προς τις διατάξεις σχετικά με τις υποχρεώσεις τις οποίες έχουν οι οργανισμοί με σημαντική θέση στη σχετική αγορά και ακολουθούν τις υποδείξεις και αποφάσεις, τις οποίες η ΕΕΤΤ δύναται να λαμβάνει με βάση την κείμενη νομοθεσία σε ζητήματα σχετικά με τη διασύνδεση. Άρθρο 10 Εμπιστευτικότητα 1. Τα συμβαλλόμενα μέρη δεσμεύονται να εξασφαλίζουν τον εμπιστευτικό χαρακτήρα όλων των πληροφοριών που ανταλλάσουν ή περιέρχονται σε γνώση τους πριν, κατά τη διάρκεια των διαπραγματεύσεων για τη σύναψη συμφωνίας διασύνδεσης, κατά την εκτέλεση της εν λόγω συμφωνίας, καθώς και πέντε (5) έτη μετά τη λύση/λήξη αυτής. 2. Οι πληροφορίες θα χρησιμοποιούνται αποκλειστικά για τους σκοπούς για τους οποίους παρασχέθηκαν ή/και για να επιτρέψουν στα μέρη να εκπληρώσουν τις υποχρεώσεις τους στα πλαίσια της συμφωνίας διασύνδεσης ή/και να διεκδικήσουν τα δικαιώματά τους από την εν λόγω συμφωνία. 3. Κάθε συμβαλλόμενο μέρος δεσμεύεται ότι δεν θα χρησιμοποιήσει τις ως άνω πληροφορίες καθ’ οιοδήποτε τρόπο προς όφελός του ή για οποιοδήποτε άλλο σκοπό πέραν της διασύνδεσης η οποία παρέχεται δυνάμει της συμφωνίας διασύνδεσης. 4. Η εμπιστευτικότητα των ως άνω πληροφοριών τηρείται και έναντι άλλων τμημάτων της ίδιας επιχείρησης, θυγατρικών εταιρειών και συνεργατών της, στους οποίους η απόκτηση των πληροφοριών θα μπορούσε να παράσχει ανταγωνιστικό πλεονέκτημα. (Μετά τη σελ. 386,70012) Σελ. 386,70013 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.134 Άρθρο 11 Επίλυση Διαφορών 1. Σε περίπτωση που παρέλθουν οι προθεσμίες των Άρθρων 6, παράγραφος 3, ή 7, παράγραφος 2, του παρόντος Κανονισμού χωρίς να έχουν ολοκληρωθεί επιτυχώς οι διαπραγματεύσεις, οποιοδήποτε των μερών ή/και ο έχων σχετικά έννομο συμφέρον πάροχος υπηρεσιών ηλεκτρονικών επικοινωνιών (τρίτη επιχείρηση) όπως προσδιορίζεται στην παράγραφο 2 του άρθρου 3 του παρόντος Κανονισμού, δύναται να υποβάλει αιτιολογημένο αίτημα για επίλυση διαφοράς στην ΕΕΤΤ, σύμφωνα με τη διαδικασία του άρθρου 18 του ν. 3431/2006 προσκομίζοντας όλα τα υποστηρικτικά της αιτήσεώς του στοιχεία. 2. Η συμφωνία πρόσβασης ή διασύνδεσης εκτελείται λαμβανομένης υπόψη της αρχής της καλής πίστης. Τα μέρη καταβάλλουν κάθε δυνατή προσπάθεια για την μεταξύ τους επίλυση τυχόν ανακυπτουσών διαφορών ή διαφωνιών. 3. Δεν νοείται ως άπρακτη πάροδος των προθεσμιών των ως άνω διατάξεων τυχόν καθυστέρηση η οποία αποδεδειγμένα οφείλεται σε υπαιτιότητα του Δικαιούχου Παρόχου. Άρθρο 12 Κυρώσεις Σε περίπτωση παραβίασης των υποχρεώσεων που προβλέπονται στον παρόντα Κανονισμό επιβάλλονται διοικητικές κυρώσεις σύμφωνα με το άρθρο 63 του  ν. 3431/2006, όπως ισχύει. Άρθρο 13 Τελική Διάταξη Η ΕΕΤΤ δύναται να τροποποιεί τον παρόντα Κανονισμό, σύμφωνα με τις διατάξεις του ν. 3431/2006, όπως εκάστοτε ισχύει. Άρθρο 14 Έναρξη Ισχύος Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως. Σελ. 386,70014 Τεύχος      Σελ.        Άρθρο 1 Αντικείμενο – Πεδίο Εφαρμογής 1. Οι διατάξεις του παρόντος Κανονισμού καθορίζουν τους όρους, τις προϋποθέσεις και τις διαδικασίες που επιβάλλεται να ακολουθούν οι φορείς εκμετάλλευσης για την παροχή πρόσβασης και διασύνδεσης σε άλλες επιχειρήσεις, κατ’ εφαρμογή των οριζομένων στα άρθρα 41 παρ. 3 και 42 παρ. 3 του ν. 3431/2006. 2. Οι διατάξεις του παρόντος Κανονισμού ισχύουν με την επιφύλαξη των κείμενων νομοθετικών και κανονιστικών διατάξεων που αφορούν σε παρόχους  δικτύων ηλεκτρονικών υπηρεσιών ή/ και υπηρεσιών ηλεκτρονικών επικοινωνιών οι οποίοι έχουν οριστεί ή πρόκειται να οριστούν ως επιχειρήσεις με σημαντική ισχύ σε μια ή περισσότερες σχετικές αγορές ηλεκτρονικών επικοινωνιών, και τις επιβαλλόμενες σε αυτούς υποχρεώσεις παροχής πρόσβασης / διασύνδεσης στις εν λόγω αγορές, δυνάμει των άρθρων 42 παρ. 5, 6 και 7, 43, 44 και 45 του ν. 3431/2006. Άρθρο 2 Ορισμοί 1. Για την εφαρμογή του παρόντος Κανονισμού οι ακόλουθοι όροι έχουν την έννοια που τους αποδίδεται παρακάτω: Υπόχρεοι Πάροχοι: Οι πάροχοι δικτύων ηλεκτρονικών υπηρεσιών που υποχρεούνται να διαπραγματεύονται καλόπιστα με τους Δικαιούχους Παρόχους την διασύνδεση μεταξύ των δικτύων τους, κατόπιν σχετικού εύλογου αιτήματος, σύμφωνα με τα οριζόμενα στο άρθρο 3 του παρόντος. Δικαιούχοι Πάροχοι: Οι πάροχοι δικτύων ηλεκτρονικών υπηρεσιών που δικαιούνται να υποβάλουν αίτημα διασύνδεσης προς Υπόχρεο Πάροχο σύμφωνα με τα οριζόμενα στο άρθρο 3 του παρόντος. 2. Λέξεις ή φράσεις, οι οποίες δεν ορίζονται στο παρόν άρθρο και χρησιμοποιούνται στον παρόντα Κανονισμό έχουν την έννοια η οποία τους αποδίδεται στο ν. 3431/2006. Σε περίπτωση που κάποιος από τους ορισμούς που χρησιμοποιούνται στον παρόντα Κανονισμό δεν αναφέρεται στο ν. 3431/2006, η αντίστοιχη λέξη ή φράση ερμηνεύεται σύμφωνα με τον ορισμό ο οποίος περιλαμβάνεται στο δευτερογενές δίκαιο της Ευρωπαϊκής Ένωσης. Άρθρο 3 Γενικές Αρχές Παροχής Διασύνδεσης 1. Οι πάροχοι δικτύων ηλεκτρονικών υπηρεσιών υποχρεούνται να διαπραγματεύονται καλόπιστα την διασύνδεση του δικτύου τους με το δίκτυο άλλων παρόχων, προκειμένου να παρέχουν υπηρεσίες ηλεκτρονικών επικοινωνιών στο κοινό, κατόπιν σχετικού εύλογου αιτήματος των τελευταίων. (Μετά τη σελ. 386,7008) Σελ. 386,7009 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.134 2. Οι πάροχοι δικτύων ηλεκτρονικών υπηρεσιών υποχρεούνται να διαπραγματεύονται καλόπιστα την διασύνδεση μεταξύ των δικτύων τους, κατόπιν σχετικού εύλογου αιτήματος τρίτης επιχείρησης που λειτουργεί υπό καθεστώς γενικής άδειας και παρέχει υπηρεσίες ηλεκτρονικών επικοινωνιών στο κοινό. Στην περίπτωση αυτή, η τρίτη επιχείρηση υποβάλλει σχετικό αίτημα προς τον παρέχοντα σε αυτήν πρόσβαση πάροχο δικτύου ηλεκτρονικών υπηρεσιών, σύμφωνα με τα οριζόμενα στο άρθρο 6 του παρόντος Κανονισμού. 3. Οι πάροχοι δικτύων ηλεκτρονικών υπηρεσιών οι οποίοι ελέγχουν την πρόσβαση στους τελικούς χρήστες, υποχρεούνται να διαπραγματεύονται καλόπιστα την διασύνδεση μεταξύ των δικτύων τους, κατόπιν σχετικού εύλογου αιτήματος και να παρέχουν διασύνδεση με εύλογους όρους Ενδεικτικά, ο έλεγχος των μέσων πρόσβασης έγκειται στην ύπαρξη κυριότητας ή ελέγχου του φυσικού συνδέσμου, σταθερού ή κινητού, με τον τελικό χρήστη ή/και στη δυνατότητα αλλαγής ή αφαίρεσης του εθνικού αριθμού ή αριθμών που χρειάζονται για την πρόσβαση στο τερματικό σημείο ενός τελικού χρήστη. 4. Οι πάροχοι δικτύων ηλεκτρονικών υπηρεσιών όταν χορηγούν διασύνδεση σε διαφορετικές επιχειρήσεις δεν εφαρμόζουν διαφορετικούς όρους και προϋποθέσεις για ισοδύναμες υπηρεσίες ούτε επιβάλλουν υποχρεώσεις που δεν έχουν σχέση με παρεχόμενες υπηρεσίες διασύνδεσης. 5. Οι πάροχοι δικτύου ηλεκτρονικών υπηρεσιών μεταφέρουν δυνάμει της καταρτισθείσας μεταξύ τους σύμβασης διασύνδεσης τον αριθμό αναγνώρισης καλούσας γραμμής (CLI) που δηλώνει ο συνδρομητής, εφόσον είναι τεχνικά εφικτό και τηρούνται οι διατάξεις του Εθνικού Σχεδίου Αριθμοδότησης, όπως αυτό εκάστοτε ισχύει. Άρθρο 4 Γενικές Αρχές παροχής πρόσβασης 1. Οι πάροχοι δικτύων ηλεκτρονικών υπηρεσιών όταν χορηγούν πρόσβαση σε διαφορετικές επιχειρήσεις δεν εφαρμόζουν διαφορετικούς όρους και προϋποθέσεις για ισοδύναμες υπηρεσίες ούτε επιβάλλουν υποχρεώσεις που δεν έχουν σχέση με παρεχόμενες υπηρεσίες πρόσβασης. 2. Οι πάροχοι δικτύων ηλεκτρονικών υπηρεσιών χορηγούν σε παρόχους υπηρεσιών ηλεκτρονικών επικοινωνιών στους οποίους παρέχουν υπηρεσίες πρόσβασης, κατόπιν σχετικού αιτήματός τους, αναλυτικά στοιχεία και πληροφορίες αναφορικά με τις  Σελ. 386,70010 Τεύχος      Σελ.        υποχρεώσεις των επιμέρους υπηρεσιών του εκάστοτε εκδοθέντος από αυτούς λογαριασμού. Άρθρο 5 Παροχή Πληροφοριών Διασύνδεσης 1. Ο Δικαιούχος Πάροχος δύναται να απευθύνει εγγράφως προς τον Υπόχρεο Πάροχο πλήρες και εμπεριστατωμένο αίτημα, κατά τις διατάξεις των επομένων άρθρων, σχετικά με την παροχή αναλυτικών πληροφοριών, οι οποίες είναι απαραίτητες για την διαμόρφωση συγκεκριμένου αιτήματος διασύνδεσης. 2. Ο Υπόχρεος Πάροχος δύναται να απαιτήσει την υπογραφή συμφωνίας Εμπιστευτικότητας με τον Δικαιούχο, αλλά και με τρίτη επιχείρηση – πάροχο υπηρεσιών ηλεκτρονικών επικοινωνιών, όπως προσδιορίζεται στην παράγραφο 2, του άρθρου 3, του παρόντος Κανονισμού, εφόσον τούτο απαιτείται κατά περίπτωση, προκειμένου να παράσχει τις αιτούμενες πληροφορίες. Η συμφωνία Εμπιστευτικότητας υπογράφεται εντός δέκα (10) ημερολογιακών ημερών από την ημερομηνία παραλαβής του αιτήματος από τον Υπόχρεο Πάροχο. 3. Ο Υπόχρεος Πάροχος, προς τον οποίο απευθύνεται αίτημα παροχής πληροφοριών σύμφωνα με τα ανωτέρω, οφείλει να παράσχει αυτές εντός είκοσι (20) ημερολογιακών ημερών από την παραλαβή του αιτήματος. Σε περίπτωση που ο Υπόχρεος Πάροχος απαιτήσει την υπογραφή συμφωνίας Εμπιστευτικότητας η προθεσμία των είκοσι (20) ημερολογιακών ημερών ξεκινά από την ημερομηνία υπογραφής της εν λόγω συμφωνίας. Εφόσον όμως οι αιτούμενες πληροφορίες δεν είναι διαθέσιμες, η ανωτέρω προθεσμία δύναται να παραταθεί κατά είκοσι (20) επιπλέον ημέρες. 22.ΔΑ.α.134 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 6 Διαδικασία Υποβολής αιτήματος Διασύνδεσης από τρίτη επιχείρηση - πάροχο υπηρεσιών  ηλεκτρονικών επικοινωνιών. 1. Τρίτη επιχείρηση - πάροχος υπηρεσιών ηλεκτρονικών επικοινωνιών που επιθυμεί την διασύνδεση, ή την τροποποίηση υφιστάμενων συμβάσεων διασύνδεσης, του παρέχοντος πρόσβαση με άλλα δίκτυα, υποβάλλει εγγράφως σχετικό αίτημα. Το αίτημα απευθύνεται στον παρέχοντα σε αυτόν πρόσβαση πάροχο δικτύου ηλεκτρονικών υπηρεσιών και περιλαμβάνει τουλάχιστον τα ακόλουθα: i. Δίκτυα τα οποία επιθυμεί να διασυνδεθούν ii. Υπηρεσίες για τις οποίες επιθυμεί την διασύνδεση των δικτύων iii. Επιθυμητή ημερομηνία ενεργοποίησης αιτούμενης διασύνδεσης iv. Κάθε στοιχείο για την τεκμηρίωση του ευλόγου του αιτήματός του 2. Ο πάροχος δικτύου ηλεκτρονικών υπηρεσιών προς τον οποίο υποβάλλεται αίτημα σύμφωνα με την παράγραφο 1 του παρόντος άρθρου, εξετάζει το αίτημα και εντός προθεσμίας τριάντα (30) ημερολογιακών ημερών από την υποβολή του: α) είτε απορρίπτει το αίτημα, οπότε ενημερώνει εγγράφως τον αιτούμενο πάροχο αναφέροντας τους λόγους της απόρριψης. β) είτε κάνει δεκτό το αίτημα, οπότε ενημερώνει εγγράφως τον αιτούμενο πάροχο και υποβάλλει τα σχετικά αιτήματα διασύνδεσης προς τα υποδεικνυόμενα δίκτυα, εντός εξήντα (60) ημερολογιακών ημερών από την υποβολή του αρχικού αιτήματος. 3. Σε περίπτωση απόρριψης του αιτήματος, εφόσον ο αιτούμενος πάροχος δηλώσει ότι το επιθυμεί, ο αιτούμενος πάροχος και ο πάροχος στον οποίο απηύθυνε το αίτημα παροχής πρόσβασης, διαπραγματεύονται επί του αιτήματος σύμφωνα με τις αρχές της καλής πίστης και τα συναλλακτικά ήθη και καταβάλλουν κάθε δυνατή προσπάθεια για την επίτευξη μεταξύ τους συμφωνίας εντός ευλόγου χρονικού διαστήματος, το οποίο δεν δύναται να ξεπερνά τις ενενήντα (90) ημερολογιακές ημέρες από την υποβολή του αρχικού αιτήματος. 4. Με την πάροδο της προθεσμίας που ορίζεται στην παράγραφο 3 του παρόντος άρθρου, τα μέρη δύνανται, κατ’ εφαρμογή της διαδικασίας που ορίζεται στο άρθρο 18 του Ν.3431/2006, να προσφύγουν στην ΕΕΤΤ και να ζητήσουν απ’ αυτή την επίλυση της διαφοράς με την έκδοση δεσμευτικής Απόφασης. 5. Η υποβολή των αιτημάτων διασύνδεσης από τον πάροχο δικτύου ηλεκτρονικών υπηρεσιών προς  τα υποδεικνυόμενα από τον πάροχο υπηρεσιών ηλεκτρονικών επικοινωνιών δίκτυα διέπεται από τις διατάξεις των άρθρων 7, 8 και 9 το παρόντος Κανονισμού. 6. Ο παρέχων πρόσβαση πάροχος δικτύου ηλεκτρονικών υπηρεσιών ενημερώνει την τρίτη επιχείρηση – πάροχο υπηρεσιών ηλεκτρονικών επικοινωνιών για την πορεία της διαδικασίας σύναψης της συμφωνίας διασύνδεσης. Άρθρο 7 Διαδικασία Σύναψης Συμφωνίας Διασύνδεσης 1. Κάθε Δικαιούχος Πάροχος μπορεί να απευθύνει γραπτό αίτημα προς κάθε Υπόχρεο Πάροχο σχετικά με τη σύναψη συμφωνίας διασύνδεσης ή την τροποποίηση ήδη υπάρχουσας συμφωνίας διασύνδεσης. Το ακριβές περιεχόμενο της αίτησης καθορίζεται από το είδος/τύπο του αιτήματος και τις συγκεκριμένες υπηρεσίες τις οποίες αφορά και περιγράφεται στο άρθρο 8 του παρόντος. 2. Ο Υπόχρεος και ο Δικαιούχος Πάροχος διαπραγματεύονται τους όρους της συμφωνίας διασύνδεσης, με βάση την αρχή της καλής πίστης και τα συναλλακτικά ήθη. Ο καθορισμός των όρων και η υπογραφή της συμφωνίας ολοκληρώνονται εντός διαστήματος ενενήντα (90) ημερολογιακών ημερών από την υποβολή ορθής και πλήρους αίτησης από τον Δικαιούχο. Στην περίπτωση τροποποιήσεων σε ήδη κατατεθειμένο εκκρεμές αίτημα Δικαιούχου Παρόχου, ο υπολογισμός του ανωτέρω χρονικού διαστήματος εκκινεί από την ημερομηνία υποβολής του τελευταίου αιτήματος τροποποίησης. 3. Ο Υπόχρεος Πάροχος εντός δεκαπέντε (15) ημερολογιακών ημερών από την παραλαβή της αίτησης, ελέγχει εάν αυτή είναι πλήρης και ακριβής και εάν περιλαμβάνει τα αναγκαία προς εξέταση του αιτήματος στοιχεία. Σε περίπτωση υποβολής μη πλήρους ή/και ανακριβούς αιτήσεως ο Υπόχρεος Πάροχος ειδοποιεί εγγράφως τον Δικαιούχο Πάροχο να υποβάλει εκ νέου την αίτηση ενημερώνοντάς τον για τους ακριβείς λόγους απόρριψης. Η συμπλήρωση/διόρθωση και εκ νέου υποβολή αίτησης αποτελεί νέα αίτηση. 4. Ο Υπόχρεος Πάροχος, εντός προθεσμίας τριάντα (30) ημερολογιακών ημερών από την ορθή υποβολή αίτησης διασύνδεσης εξετάζει το εύλογο αυτής και: α) Εάν δεν θεωρεί το αίτημα εύλογο, ενημερώνει εγγράφως τον Δικαιούχο, αιτιολογώντας την απάντησή του. (Μετά τη σελ. 386,70010) Σελ. 386,70011 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.134 β) Εάν θεωρεί το αίτημα εύλογο, δύναται να ζητήσει επιπλέον πληροφορίες από τον Δικαιούχο. Στη συνέχεια συντάσσει και αποστέλλει στον Δικαιούχο Πάροχο σχετική πρόταση (η οποία περιλαμβάνει όλους τους απαραίτητους τεχνικούς και οικονομικούς όρους) και χρονοδιάγραμμα υλοποίησης. Στην περίπτωση που απαιτηθούν επιπλέον πληροφορίες από τον Δικαιούχο Πάροχο, το ανωτέρω χρονικό διάστημα των τριάντα (30) ημερολογιακών ημερών εκκινεί από την ορθή υποβολή των επιπρόσθετων πληροφοριών. γ) Εάν δεν μπορεί να ικανοποιήσει το αίτημα του Δικαιούχου Παρόχου, ενημερώνει εγγράφως τον τελευταίο, για τους λόγους απόρριψης του αιτήματός του και υποβάλλει ταυτόχρονα, εφόσον είναι εφικτό, εναλλακτική πρόταση ικανοποίησης του αιτήματος (η οποία περιλαμβάνει όλους τους απαραίτητους τεχνικούς και οικονομικούς όρους) και χρονοδιάγραμμα υλοποίησης. 5. Ο Δικαιούχος Πάροχος οφείλει εντός δεκαπέντε (15) ημερολογιακών ημερών από την λήψη της απάντησης του Υπόχρεου να υποβάλει τις σχετικές απόψεις του εγγράφως, είτε αποδεχόμενος τις προτάσεις του είτε αντιπροτείνοντας άλλες. Σε κάθε περίπτωση, τα μέρη καταβάλλουν κάθε δυνατή προσπάθεια κατά το χρονικό διάστημα που αναφέρεται στην παράγραφο 2 του παρόντος προκειμένου να επέλθει συμφωνία διασύνδεσης. Με την πάροδο της προθεσμίας που ορίζεται στην παράγραφο 2 του παρόντος άρθρου, τα μέρη δύνανται, κατ’ εφαρμογή της διαδικασίας που ορίζεται στο άρθρο 18 του ν. 3431/2006, να προσφύγουν στην ΕΕΤΤ και να ζητήσουν απ’ αυτή την επίλυση της διαφοράς με την έκδοση δεσμευτικής Απόφασης. 6. Ο Υπόχρεος και ο Δικαιούχος Πάροχος προβαίνουν στις απαιτούμενες εργασίες για την ικανοποίηση του αιτήματος διασύνδεσης, σύμφωνα με τις από κοινού συμφωνημένες προδιαγραφές εντός του συμφωνηθέντος χρονοδιαγράμματος. Εάν η υλοποίηση των απαιτούμενων εργασιών στο συμφωνημένο χρονοδιάγραμμα, από το ένα ή και τα δύο μέρη, είναι αντικειμενικά ανέφικτη για τεχνικούς λόγους ή λόγους Ανωτέρας Βίας, ο Υπόχρεος ή/και ο Δικαιούχος Πάροχος ενημερώνει εγγράφως τον Δικαιούχο ή/και Υπόχρεο Πάροχο αναφέροντας αναλυτικά τους συγκεκριμένους λόγους για τους οποίους δεν είναι εφικτή η υλοποίηση του αιτήματος στο συμφωνημένο χρονοδιάγραμμα και προτείνοντας συγχρόνως νέο χρονοδιάγραμμα υλοποίησης. 7. Η αιτούμενη υπηρεσία παρέχεται εφόσον έχουν περατωθεί όλες οι προβλεπόμενες εργασίες/ενέργειες. Σελ. 386,70012 Τεύχος      Σελ.        8. Η ανωτέρω περιγραφόμενη διαδικασία εφαρμόζεται και σε περίπτωση αιτημάτων τροποποίησης υπάρχουσας συμφωνίας διασύνδεσης. Άρθρο 8 Περιεχόμενο Αίτησης Διασύνδεσης 1. Στην αίτηση διασύνδεσης ο Δικαιούχος Πάροχος δηλώνει τουλάχιστον τα ακόλουθα: (α) Στοιχεία του Δικαιούχου Παρόχου και επισήμανση εάν το αίτημα αφορά αρχική συμφωνία διασύνδεσης ή τροποποίηση, (β) Αναλυτική περιγραφή των υπηρεσιών για τις οποίες αιτείται διασύνδεση, ήτοι αναλυτική περιγραφή της λειτουργίας και υλοποίησης αυτών καθώς και επισήμανση για το εάν πρόκειται για υπηρεσίες του Δικαιούχου Παρόχου ή υπηρεσίες τρίτου παρόχου υπηρεσιών ηλεκτρονικών επικοινωνιών του Άρθρου 6 του παρόντος κανονισμού (γ) Αριθμούς Αποφάσεων της ΕΕΤΤ για την εκχώρηση αριθμοδοτικών πόρων στον Δικαιούχο Πάροχο ή τον τρίτο πάροχο υπηρεσιών ηλεκτρονικών επικοινωνιών του Άρθρου 6 της παρούσης, καθώς και σαφής αναφορά στους αριθμούς που διασυνδέονται, (δ) Τύπο και βασικά χαρακτηριστικά του εξοπλισμού του και πρωτόκολλα διασύνδεσης, (ε) Τύπο κυκλώματος διασύνδεσης, (στ) Σημεία στα οποία επιθυμεί την διασύνδεση, (ζ) Κωδικοί σηματοδοσίας του δικτύου του, (η) Εκτίμηση κίνησης διασύνδεσης ανά κατεύθυνση και ανά αιτούμενη υπηρεσία διασύνδεσης, εκφραζόμενη σε πλήθος λεπτών κίνησης και erlangs για ώρες αιχμής και μη αιχμής, για το πρώτο έτος ανά μήνα, καθώς και πλήθος και χωρητικότητα καναλιών σηματοδοσίας διασύνδεσης και πλήθος και χωρητικότητα κυκλωμάτων διασύνδεσης, 22.ΔΑ.α.134 Οργάνωση και Λειτουργία των Τηλεπικοινωνιών - Ε.Ε.Τ.Τ. (θ) Προτεινόμενα τέλη διασύνδεσης και λεπτομέρειες χρέωσης ανά υπηρεσία διασύνδεσης, (ι) Επιθυμητή ημερομηνία ενεργοποίησης αιτούμενης υπηρεσίας διασύνδεσης, (ια) Οποιοδήποτε άλλο στοιχείο ή πληροφορία που απαιτείται για το σαφή καθορισμό του αιτήματος ή που προβλέπεται στη συμφωνία διασύνδεσης για το συγκεκριμένο τύπο αιτήματος.